Unkarin jalkapallomaajoukkue

Unkarin jalkapallomaajoukkue edustaa Unkaria kansainvälisissä miesten jalkapallon maajoukkuekilpailuissa. Sitä hallinnoi Unkarin jalkapalloliitto. Unkarilla on takanaan loistelias jalkapallohistoria. Se oli aikoinaan yksi jalkapallon edelläkävijämaista manner-Euroopassa ja lajin suuri uudistaja 1950-luvulla, jolloin se oli yksi maailman parhaista jalkapallomaista. Sittemmin Unkarin jalkapalloilu on hiipunut entisten vuosien tasoltaan, ja seuraavan kerran vuoden 1986 jälkeen miesten joukkue pääsi arvokilpailuiden lopputurnaukseen vasta 2016. == Historiaa == === Kultaiset vuodet === 1950-luvulla Unkari lukeutui maailman johtavien jalkapallomaiden joukkoon. Joukkue rakentui pääasiassa Ferenc Puskásin, Sándor Kocsisin, József Bozsikin ja Nándor Hidegkutiin ympärille. Aikavälillä 4. kesäkuuta 1950 – 18. helmikuuta 1956 joukkue voitti 43 ottelua ja pelasi seitsemän tasapeliä, eikä hävinnyt yhtään lukuun ottamatta 1954 MM-kilpailuiden loppuottelua, jossa se kärsi tappion Saksan liittotasavallalle maalein 3–2, vaikka oli turnauksessa aikaisemmin voittanut joukkueen maalein 8–3. Aikaisemmin Unkari oli pelannut MM-loppuottelussa vuoden 1938 kilpailuissa, jossa se hävisi Italialle maalein 4–2. Kesäolympialaisissa Unkari on voittanut kultaa kolmesti: 1952, 1964 ja 1968. === Ennätyksiä === Itävallan ja Unkarin välinen ottelu vuonna 1902 oli kautta aikain ensimmäinen maaottelu kahden mannereurooppalaisen joukkueen välillä. Unkari oli myös ensimmäinen mannereurooppalainen joukkue, joka voitti Englannin sen kotikentällä, 25. marraskuuta 1953. Voitto sai osakseen maailmanlaajuista huomiota. Vuoden kuluttua tästä Unkari nöyryytti Englantia kotikentällään peräti 7–1. Unkari pitää myös hallussaan pisintä tappiottomien maaotteluiden yhtäjaksoista sarjaa, 33 ottelua toukokuun 1950 ja heinäkuun 1954 välillä, jolloin maa hävisi Länsi-Saksalle MM-kilpailujen finaalin 3-2. === Nykyaika === Nykyään Unkarin maajoukkue ei ole enää huippuvuosiensa tasolla. Se ei ole selviytynyt MM-lopputurnaukseen sitten vuoden 1986 kilpailuiden. EM-lopputurnaukseen se selviytyi vuoden 1972 kilpailuiden jälkeen seuraavan kerran vasta 2016 kukistettuaan jatkokarsinnassa Norjan yhteismaalein 3–1. Unkari on viime vuosikymmeninä ollut karsintalohkossaan usein kolmas. Lähimpänä arvokilpailupaikkaa Unkari oli tuona aikana 1998 MM- kilpailuiden karsinnoissa, kun se oli omassa lohkossaan toinen ja eteni jatkokarsintoihin, joissa kuitenkin kärsi molemmissa otteluissa Jugoslaviaa vastaan rökäletappion (1–7, 5–0). == Menestys arvokilpailuissa == === MM- kilpailut === * 1930: Ei osallistunut * 1934: Puolivälierät * 1938: Hopeaa * 1950: Ei osallistunut * 1954: Hopeaa * 1958: 1. kierros * 1962: Puolivälierät * 1966: Puolivälierät * 1970: Ei selviytynyt karsinnoista * 1974: Ei selviytynyt karsinnoista * 1978: 1. kierros * 1982: 1. kierros * 1986: 1. kierros * 1990–2022: Ei selviytynyt karsinnoista. === EM-kilpailut === * 1960: Ei selviytynyt karsinnoista * 1964: Pronssia * 1968: Ei selviytynyt karsinnoista * 1972: Neljäs sija * 1976–2012: Ei selviytynyt karsinnoista * 2016: Neljännesvälierät * 2020: 1. kierros * 2024: 1. kierros == Tilastot == === Eniten otteluita === Sija Nimi Vuodet Ottelut Maalit 1\. Balázs Dzsudzsák 2007–2022 109 21 2\. Gábor Király 1998–2016 108 0 3\. József Bozsik 1947–1962 101 11 4\. Zoltán Gera 2002–2017 97 26 5\. Roland Juhász 2004–2016 95 6 6\. László Fazekas 1968–1983 92 24 7\. Gyula Grosics 1947–1962 86 0 7\. Ádám Szalai 2009–2022 86 26 9\. Ferenc Puskás 1945–1956 85 84 10\. Imre Garaba 1980–1991 82 3 11\. Sándor Mátrai 1956–1967 81 0 12\. Vilmos Vanczák 2004–2015 79 4 13\. Ádám Nagy 2015– 77 2 13\. Ferenc Sipos 1957–1966 77 1 15\. László Bálint 1972–1982 76 4 15\. Ferenc Bene 1962–1979 76 36 15\. Máté Fenyvesi 1954–1966 76 8 === Eniten maaleja === Sija Nimi Vuodet Maalit Ottelut 1\. Ferenc Puskás 1945–1956 84 85 2\. Sándor Kocsis 1948–1956 75 68 3\. Imre Schlosser 1906–1927 59 68 4\. Lajos Tichy 1955–1971 51 72 5\. György Sárosi 1931–1943 42 62 6\. Nándor Hidegkuti 1945–1958 39 69 7\. Ferenc Bene 1962–1979 36 76 8\. Gyula Zsengellér 1936–1947 32 39 8\. Tibor Nyilasi 1975–1985 32 70 10\. Flórián Albert 1959–1974 31 75 11\. Ferenc Deák 1946–1949 29 20 12\. József Kiprich 1975–1985 28 70 == Entisiä valmentajia == * Pál Dárdai * Sándor Egervári * Erwin Koeman * Bernd Storck == Lähteet == == Aiheesta muualla == * Tilastoja vuodesta 1902 eteenpäin * Tilastoja vuodesta 1902 eteenpäin * Pelaajatilastoja * Valmentajatilastoja Luokka:Jalkapallomaajoukkueet Maajoukkue